text: Så er rotterne væk i Hedensted
  09 december 2011 kl. 09.19
  SuperBrugsen i Hedensted åbner igen fredag ved middagstid efter fire døgns intens rotte-jagt i forretningen. 
  To hunde fik i går ram på den rotte, der har holdt en større skare skadedyrsbekæmpere beskæftiget siden mandag.
  Det tog hundene tre timer at få fanget rotten i SuperBrugsen og få lokaliseret det sted, den kom ind ved et kloakbrud eller lignende under SuperBrugsens gulv og rotterne har så bidt sig igennem op til butikken. 
  - Vi glæder os til at få åbnet igen - og det sker senest ved middagstid, når vi er færdige med en grundig rengøring, siger uddeler Søren bach til TV SYD.
  